jkorsvik/nowiki_second_scrape_merged huggingface dataset:
Svart mauremåler

Svart mauremåler (Epirrhoe hastulata) er en sommerfugl i gruppen av de egentlige målere  (Geometridae). Den er funnet her og der nord til Nord-Trøndelag i Norge. Den er svært lik på engmauremåler (Epirrhoe tristata) men kan skilles fra denne ved å studere frynsene langs ytterkanten av forvingen.


== Utseende ==
En nokså liten (vingespenn 19 – 22 mm), slank, hovedsakelig mørkegrå måler. Den ligner sterkt på engmauremåler, men kan skilles fra denne på at forvingenes hårfrynser er lengre, og de svarte segmentene markert bredere enn de hvite. Kroppen er grå med vsarte flekker. Begge vingepar har svartgrå grunnfarge. Nær roten er det i forvingen et smalt, hvitt tverrbånd. Lenger ute i vingen har begge vingepar to middels brede, hakkete, hvite tverrbånd som er smalt mørke i midten. Forvingen har også noen små, langstrakte, hvite flekker langs ytterkanten som noen ganger løper sammen til et smalt tverrbånd. Frynsene langs vingenes ytterkant er ganske lange, vekslende svarte og hvite. I forvingen er de svarte segmentene tydelig bredere enn de hvite. Larven er slank, naken bortsett fra noen få, korte børster, gulbrun med en lysgul sidestripe og en smal, mørkbrun stripe langs ryggen.


== Levevis ==
Svart mauremåler finnes først og fremst på blomsterenger. Larven lever på ulike arter av maure (Galium spp.).


== Utbredelse ==
Arten finnes over store deler av den palearktiske sone. I Norge er den registrert spredt nord til Nord-Trøndelag. Den kan kanskje være litt underrapportert på grunn av likheten med den vanligere arten engmauremåler.


== Litteratur ==
Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norwegiae. Norsk entomologisk forening. 192 sider. ISBN 82-995095-1-3
Aarvik, Leif, Hansen, Lars Ove, Vladimir Kononenko. 2009. Norges Sommerfugler. Håndbok over Norges dagsommerfugler og nattsvermere. Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8


== Eksterne lenker ==
(en) svart mauremåler i Encyclopedia of Life 
(en) svart mauremåler i Global Biodiversity Information Facility 
(no) svart mauremåler hos Artsdatabanken 
(sv) svart mauremåler hos Dyntaxa 
(en) svart mauremåler hos Fauna Europaea 
(en) svart mauremåler hos NCBI 
(en) Kategori:Epirrhoe hastulata – bilder, video eller lyd på Wikimedia Commons 
Nettsiden Svenska Fjärilar, med bildegalleri
www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
Bilde av larven, fra Kimmo's Lep site
Ålesund Stewardsloge

Ålesund Stewardsloge er en frimurerlosje i Den Norske Frimurerorden (Stewardsloge nr. 5 av 2. orden). Den ble grunnlagt den 27. februar 1986 i Ålesund underlagt Trondhjems Provincialloge.
Losjens valgspråk er Primae Luce (Det første Lys).
Ålesund Kapittel Broderforening ble grunnlagt den 22. februar 1992 for brødre av VII º – Xº. 


== Ordførende Brødre i Ålesund Kapitel Broderforening ==


== Ordførende Mestere i Ålesund Stewardsloge ==


== Litteratur ==
Matrikkel over Den Norske Frimurerorden for arbeidsåret 2009, Aktietrykkeriet i Trondhjem
Slovenias riksvåpen

Slovenias riksvåpen ble antatt av nasjonalforsamlingen 24. juni 1991. 
Riksvåpenet er et våpenskjold i blått med en rød kantstripe et sølv fjell med tre topper. Ved foten av fjellet to blå bølgelinjer. Over fjellet tre gull sekstakkede stjerner.
Fjellet forestiller Triglav i De juliske Alpene, Slovenias høyeste fjell. Stjernene er hentet fra greven av Celjes våpen, et fyrstehus som hadde sin storhetstid på slutten av 14. århundre og begynnelsen av 15. århundre. Tidligere var de tre stjernen på blå bunn benyttet av hertugen av Heunburg 13. århundre.De to bølgelinjene representert Adriaterhavet og Slovenias elver.


== Slovenia i Den sosialistiske føderale republikken Jugoslavia ==
Riksvåpenet hadde samme sentralmotiv som det nåværende, omkranset av hveteaks og lindeblader, med den kommunistiske røde stjernen øverst.


== Referanser ==
Manuela Derr

Manuela Derr (født 17. juli 1971 i Neubrandenburg) er en tidligere østtysk friidrettsutøver, som hovedsakelig konkurrerte på 400 meter. Hennes beste plassering oppnådde hun som junior. I junior-EM i 1989 vant hun fire medaljer; gullmedalje på 4 x 400 meter, sølvmedalje på 200 meter, samt bronsemedalje på 100 meter og på 4 x 100 meter. 
I junior-VM i 1990 tok hun bronsemedalje på 400 meter. EM i 1990 i Split, endte med gullmedalje på 4 x 400 meter, sammen med lagvenninnene Annett Hesselbarth, Grit Breuer og Petra Schersing. Derr sin personlige rekord på 400 meter på 51.95 sekunder, ble oppnådd i junior-VM i 1990 i Plovdiv. På klubbnivå representerte hun SC Neubrandenburg.  I 1992 testet hun positivt på clenbuterol, sammen med treningspartnerne Grit Breuer og Katrin Krabbe.


== Referanser ==


== Eksterne lenker ==
(de) Manuela Derr – Munzinger Sportsarchiv 
(en) Manuela Derr – World Athletics
Regnum Albaniae

Regnum Albaniae (Kongeriket Albania) ble grunnlagt av Karl I av Sicilia i området han erobret fra Despotatet Epirus i 1271. Han tok i bruk tittelen konge av Albania i februar 1272. Kongeriket omfattet områdene rundt Durazzo (moderne navn: Durrës) i sør, opp langs kysten til Kapp Linguetta. De indre områdene hadde ikke klart definerte grenser. I 1281 drev et bysantinsk motangrep Angevinerne vekk fra innlandet. Den sicilianske vesper forverret tilstanden ytterligere for Karl I, og kongeriket ble etter hvert redusert til et lite område rundt Durrës. Angevinerne klarte å beholde området inntil det ble erobret av Karl Thopia.


== Konger av Albania ==
Karl I (1272–1285)
Karl II (1285–1294)Karl II gav sin stilling i Albania videre til sønnen Philip i 1294. Philip regjerte som Lord av kongeriket Albania


== Lorder av kongeriket Albania ==
Philip I (1301–1332)
Robert (1332)I 1332 overtok Robert etter faren Philip, men Robert og onkelen John byttet i 1332 riker. Robert overtok fyrstedømmet Achaea fra onkelen og for det betalte han 5000 unser gull. John overtok rettighetene i det lille kongedømmet Albania og tok tittelen hertug av Durazzo.


== Hertuger av Durazzo ==
Johann 1332-1336
Karl 1336-1348
Joanna 1348-1368
Ludvig 1366-1368 og 1376, etter sin kone.I 1368 gikk Durazzo til Karl Thopia, som ble godkjent av Venezia som prins av Albania.


== Litteratur ==
Arturo Galanti. L'Albania: notizie geografiche, ethnografiche e storiche. Rom: Societa editrice Dante Alighieri. 
Etleva Lala. Regnum Albaniae, the Papal Curia, and the Western Visions of a Borderline Nobility. Budapest.
Stavanger Stewardsloge

Stavanger Stewardsloge er en frimurerlosje i Den Norske Frimurerorden (Stewardsloge nr. 2 av 1. orden).
Losjen ble grunnlagt i Stavanger den 7. desember 1953 som Stewardsloge nr. 3 av 2. orden (VII º), underlagt Bergens Provincialloge. I 1967 ble den opphøyd til Stewardsloge nr. 2 av 1. orden (VII º – VIIIº).
Losjens valgspråk er Fiat Lux (Bli Lys).
Stavanger Kapittel Broderforening ble grunnlagt den 19. januar 1993 for brødre av VII º – Xº. 


== Ordførende Brødre i Stavanger Kapitel Broderforening ==


== Ordførende Mestere i Stavanger Stewardsloge ==


== Litteratur ==
Matrikkel over Den Norske Frimurerorden for arbeidsåret 2009, Aktietrykkeriet i Trondhjem
Sandefjord Stewardsloge

Sandefjord Stewardsloge er en frimurerlosje i Den Norske Frimurerorden (Stewardsloge nr. 4 av 1. orden). Losjen ble grunnlagt den 1. september 1995 i Sandefjord som Stewardsloge nr 7. av 2. orden (VII º), underlagt Den Norske Store Landsloge. Den 14. november 2003 ble den opphøyd til Stewardsloge av 1. orden (VII º – VIIIº).
Losjens valgspråk er In Luce Domini (i lyset fra Herren).


== Ordførende Mestere ==


== Litteratur ==
Matrikkel over Den Norske Frimurerorden for arbeidsåret 1996/97, Aktietrykkeriet i Trondhjem
Matrikkel over Den Norske Frimurerorden for arbeidsåret 2007, Aktietrykkeriet i Trondhjem
Hamar Stewardsloge

Hamar Stewardsloge er en frimurerlosje i Den Norske Frimurerorden (Stewardsloge nr. 5 av 1. orden). Losjen ble grunnlagt den 11. september 1995 i Hamar som Stewardsloge nr 8. av 2. orden (VII º), underlagt Den Norske Store Landsloge. Den 5. desember 2003 ble den opphøyd til Stewardsloge av 1. orden (VII º – VIII º).
Losjens valgspråk er In Deo spes (Håpet i Gud).
Opplandene Kapittel Broderforening ble grunnlagt den 3. mars 1972 for brødre av VII º – Xº. Broderforeningen var en drivkraft bak opprettelsen av Hamar Stewardsloge, og eksisterer ennå.


== Ordførende Brødre i Opplandene Kapitel Broderforening ==


== Ordførende Mestere i Hamar Stewardsloge ==


== Litteratur ==
Matrikkel over Den Norske Frimurerorden for arbeidsåret 2009, Aktietrykkeriet i Trondhjem
Sporeavtrykk

Sporeavtrykk av en sopp er viktig for artsbestemmelse av sopper. Sporeavtrykket viser farven på soppens sporepulver. Soppens sporer er svært små, ofte bare noen få µm, og for å kunne bestemme farven, må de sees samlet i hauger. Sporeavtrykket alene er ikke tilstrekkelig for artsbestemmelse, men kan være avgjørende for å skille liknende arter fra hverandre. 
Historisk har farven på sporepulveret vært medvirkende til klassifisering av flere sopparter i familier, men nyere forskning har vist at dette ikke nødvendigvis er avgjørende for familielikhet.


== Fremgangsmåte ==
For å lage et sporeavtrykk skjærer en bort stilken helt inntil det sporebærende laget under hatten på den aktuelle soppens fruktlegeme. Deretter legger man hatten med det sporebærende laget vendt ned mot en lys eller gjennomsiktig overflate. Hensikten er å fange opp sporene soppen vil avgi i løpet av de neste timene slik at man kan avgjøre fargen. 
De ørsmå sporene soppen avgir kan lett spres med bevegelser i luften, så det oppnås tydeligst resultat ved å sette over en glassbolle eller lignende. Ved å lage sporeavtrykket på en glassplate muliggjøres flytting av sporeavtrykket slik at de enkelte sporene kan studeres i et mikroskop, eller for å vurdere fargen mot en eller annen kontrastfarge. For å finne den rette fargen på sporeavtrykket må det være tilstrekkelig tykt og undersøkes i dagslys.


== Ulike farver for klassifisering ==


== Referanser ==


== Eksterne lenker ==
AmericanMushrooms.com: Making a Spore Print
Stinson Reliant

Stinson Reliant var et populært en-motors høyvinget en-dekker taxi- og ambulansefly
produsert av  Stinson Aircraft Division of the Aviation Manufacturing Corporation i Wayne, Michigan i årene fra før andre verdenskrig


== Konstruksjon og utvikling ==
Reliant hadde konvensjonelt understell (halehjul) og var utstyrt med en Lycoming Model R-680-13 stjernemotor. Landingshjulene hadde hydrauliske bremser og flyet hadde vakumstyrt flaps.Flyet ble produsert i tidsrommet 1933 til 1941. Det ble bygget i 1 327 eksemplar i forskjellige modeller: fra SR-1 til SR-10. Siste model, Stinson Reliant SR-10 ble introdusert i 1938.


== Flytypen i bruk ==
SR-10  var i utstrakt bruk under andre verdenskrig hos den amerikanske hær under betegnelsen  UC-81, og som skolefly  betegnet AT-19. De ble også brukt i England av Royal Navy og Royal Air Force for lette transportoppgaver og som sambandsfly. Etter krigen ble enkelte solgt på det private marked under betegnelsen Vultee V-77.


== Flytypen i norsk bruk ==
Fire eksemplarer av flyet har vært registrert i Norges luftfartøyregister. LN-BAR, LN-BAV, LN-EAM og LN-EAI ble brukt av Widerøes Flyveselskap.  LN-EAI forulykket i 1. august 1937 over Oslo havn, nær den gamle Østbanestasjonen med tap av flyveren, Arild Widerøe, og fire passasjerer.I tillegg var syv fly av typen i bruk ved Little Norway i Toronto som skolefly.  De som ikke allerede var kassert, ble solgt da flyskolen flyttet fra Toronto til Muskoka.


== Spesifkasjoner (SR-10) ==


=== Dimensjoner ===
Besetning = en
Kapasistet = 3 - 4 passasjerer
Lengde = 8,4 m
Vingespenn = 12,76 m
Høyde =  2,61 m
Vingeflate =
Vekt uten last =  1 150 kg
Vekt med last =


=== Ytelser ===
Nyttelast = 611 kg
Max Take-off vekt
Motor =Lycoming, 245 HK / Wright, 350 HK eller Pratt & Whitney R-985, 450 HK
Marsjfart =  244 km/t
Rekkevidde =  1 046 km
Marsjhøyde = 3 871 m


== Spesialutrustning ==
SR-10 Reliant var tilgjengelig både som land- og sjøfly og kunne også utstyres med skiunderstell.:  og som ambulansefly kunne det frakte to pasienter på bårer.

Som ambulansefly: 2 bårer
Transport: 600 kg.


== Referanser ==


== Eksterne lenker ==
Stinson Reliant Web Page
Stinson at Smithsonian Museum Arkivert 8. april 2010 hos Wayback Machine.
Fleet Air Arm Archive
Alberta Aviation Museum
Nor Lines

Nor Lines AS er et transportselskap med en omfattende aktivitet i Norge og Nord-Europa. Selskapet ble etablert i 1988, og opererer skip i faste linjer mellom havner i Nord-Europa og på norskekysten, samt godskapasiteten på Hurtigruten. Det har i tillegg en omfattende landtransportaktivitet på bane og bil, og driver også en verdensomspennende spedisjonsaktivitet. Til sammen skaper dette et transportsystem med engasjement innenfor både stykkgods, industriskipninger og kjøle- og fryselast.
Selskapet har hovedkontor i Stavanger, og er representert med 13 avdelingskontor og datterselskap i Norge, samt samarbeidspartnere i ytterligere 40 norske og nordeuropeiske havner. Nor Lines har ca. 220 ansatte. Det har en omsetning på ca. 1 mrd. kr., og har betydelige eierinteresser i skip og samarbeidende transportselskaper.
I 2017 ble Nor Lines solgt til det islandsk-nederlandske logistikkonsernet Samskip .


== Referanser ==


== Eksterne lenker ==
Offisielt nettsted 
(en) Nor Lines – kategori av bilder, video eller lyd på Commons
Jan Rudzutak

Jan Ernestovitsj Rudzutak (russisk: Ян Эрнестович Рудзутак; latvisk: Jānis Rudzutaks; født 3. augustjul./ 15. august 1887greg., død 29. juli 1938) var en kommunistisk revolusjonær og sovjetisk politiker. Rudzutak ble født i Kuldīga i provinsen Kurland i Russland (idag en del av Latvia), som sønn av en landarbeider.
I 1903 startet han å arbeide på en fabrikk i Riga, og to år senere ble han med i Latvias sosialdemokratiske arbeiderparti. I 1907 ble Rudzutak arrestert grunnet sitt politiske arbeid og dømt til ti års tvangsarbeid. Han avtjente deler av straffen i Riga og resten i Butyrka-fengselet i Moskva, han ble løslatt etter februarrevolusjonen i 1917. 
Etter å ha blitt satt fri hadde Rudzutak ulike verv i Sovjetunionens kommunistiske parti, statsadministrasjonen og fagforeningene. Fra 1924 til 1934 var han folkekommissær for transport (dvs transportminister) og i 1926 ble Rudzutak viseformann for rådet av folkekommissærer (det vil si visestatsminister), en stilling han hadde til 1937. Fra 1926 til 1932 var han også fullt medlem av det mektige Politbyrået. 
Rudzutak ble arrestert 24. mai 1937, anklaget for trotskisme og spionasje for Nazi-Tyskland. Han ble dømt til døden i en lite omtalt rettssak og henrettet. I 1956 ble saken mot Rudzutak gransket, han ble posthumt frikjent og fikk symbolsk tilbake sitt partimedlemskap. I sine memoarer påsto Anastas Mikojan at Lenin før sin død foreslo Rudzutak som generalsekretær for kommunistpartiet i stedet for Stalin, Mikojans memoarer er imidlertid det eneste sted hvor dette nevnes.


== Referanser ==
Trondhjems Provincialloge

Trondhjems Provincialloge nr. 701 er en provinsiallosje i Den Norske Frimurerorden med sete i Trondhjem. Losjen er underlagt Den Norske Store Landsloge i Oslo.
Losjen ble grunnlagt i Trondhjem som Trondhjems Stewardsloge nr 1. av 2. orden i 1905. Den var en Stewardslosje som praktiserte VII º i det svenske frimurersystem. Den 31. januar 1915 ble den opphøyd til provinsiallosje, og den har siden da praktisert VII – XI º i det svenske system.
Trondhjems Provincialloge har sin adresse i Kongens gate 3, Trondhjem, og bygningen huser også lokalene til St. Johanneslogen St. Olaf til det gjenreiste Tempel, St. Johanneslogen Nordlyset, St. Andreaslogen St. Eystein og Marialoge Nr. 5 a. O. «Olavsstake».
Provinciallogens valgspråk er Non nobis Gloria sed tibi Domine (Vår er ikke Æren, men Herrens).


== Provinciallogens grader ==
Losjens Provincial Mester og Deputerende Provincial Mester er de eneste som innehar XI º. Provincial Mesteren er også medlem av Det Høye Råd i Den Norske Frimurerorden.


== Losjebygningen ==

Losjebygningen befinner seg i Kongens gt 3 i Trondhjem, og stod ferdig i 1899. Arkitektene bak bygningen var Karl Norum, Johan Christensen, Lars Solberg, Axel Guldahl d.e. og flere.
Losjebygningen danner en virkningsfull fondvegg for Søndre gate. Den var i nesten hundre år Trondheims viktigste konsertlokale. Under andre verdenskrig ble bygningen rekvirert av den tyske okkupasjonsmakten og brukt som «Deutsches Haus».
I et brev fra byantikvaren av 29. oktober 1999, ble det lagt vekt på dens antikvariske verneverd. Den 20. august 2000 fikk Provinciallogen innvilget kr. 13.500 til installering av nytt lås- og adgangssystemer samt utvidelse av nødlysanlegg. Den 29. januar 2002 søkte Trondhjems Provincialloge Stiftelsen UNI om støtte til utbedring av elektrisk anlegg og brannalarmsystem. Losjen fikk innvilget  kr. 341.941 til nytt brannalarmustyr og til skifte av detektorer.


== Provincial Mestere ==
1) Ordførende Mester i Trondhjems Stewardsloge nr 1 av 2. orden


== Referanser ==


== Litteratur ==
Matrikkel over Den Norske Frimurerorden for arbeidsåret 1996/97, Aktietrykkeriet i Trondhjem
Matrikkel over Den Norske Frimurerorden for arbeidsåret 2007, Aktietrykkeriet i Trondhjem
Spanias riksvåpen

Spanias riksvåpen fikk sin nåværende utforming 18. desember 1981, og er sammensatt av våpenskjold fra de tradisjonelle delene av kongeriket Spania. 
Kronen: Kongekronen symboliserer det spanske monarkiet.
 Søylene: Kong Karl I av Spania innførte Herkulessøylene som skjoldholdere for riksvåpenet. Søylene, som er Herkulessøylene, symboliserer både landets beliggenhet ved Middelhavets munning til Atlanterhavet og orienteringen mot oversjøiske territorier. Båndet som omslynger søylene bærer mottoet «Plus Ultra» (latin for alltid videre). Høyre søyle bærer det tyske keiserrikets krone, mens venstre søyle bærer den spanske kongekronen.
De seks feltene representerer de middelalderske kongerikene som har vært forgjengere til det nåværende spanske monarkiet.
 I første felt Castillas riksvåpen, i rødt en gull borg (kastell) med blå porter. 
 I andre felt Kongeriket Leóns riksvåpen, i sølv en opprett purpur løve med gull krone.
 I tredje felt Aragonias våpen, i gull fire røde stolper.
 I fjerde felt kongeriket Navarras riksvåpen, i rødt et gull kjede som består av kryssende lenker. En grønn skive i midten.
 I nederste spiss et felt for kongeriket Granada, i sølv et gull granateple med rød kjerne og grønne blad.
 I hjerteskjoldet slektsvåpenet til huset Bourbons slektslinje Anjou: i blått tre gull liljer innenfor en rød skjolbord. Dette er det spanske kongehusets slekt. 


== Historisk utvikling ==
Bergens Provincialloge

Bergens Provincialloge nr. 702 er en provinsiallosje i Den Norske Frimurerorden med sete i Bergen. Losjen er underlagt Den Norske Store Landsloge i Oslo.
Losjen ble grunnlagt i Bergen som Bergen Stewardsloge nr 2. av andre orden i 1922. Stewardslosjen  praktiserte VII º i det svenske frimurersystem, og også denne losjen var underlagt Den Norske Store Landsloge. Den 18. september 1925 ble den opphøyd til provincialloge, og den har siden da praktisert VII – XI º i det svenske system.
Bergen Provincialloge har sin adresse i Jonas Reins gate 14, Bergen, og bygningen huser også lokalene til St. Johanneslogen Oscar til de syv Bjerge og St. Andreaslogen Bjørgvin.
Losjens valgspråk er Ex Oriente Lux (Lyset fra Østen).


== Provinciallogens grader ==
Losjens Provincial Mester og Deputerende Provincial Mester er de eneste som innehar XI º. Provincial Mesteren er også medlem av Det Høye Råd i Den Norske Frimurerorden.


== Provincial Mestere ==
1) Ordførende Mester i Bergen Stewardsloge nr. 2 av andre orden


== Litteratur ==
Matrikkel over Den Norske Frimurerorden for arbeidsåret 1996/97, Aktietrykkeriet i Trondhjem
Matrikkel over Den Norske Frimurerorden for arbeidsåret 2007, Aktietrykkeriet i Trondhjem
Tromsø Provincialloge

Tromsø Provincialloge nr. 703 er en provinsiallosje i Den Norske Frimurerorden med sete i Tromsø. Losjen er underlagt Den Norske Store Landsloge i Oslo.
Losjen ble grunnlagt i Tromsø som Tromsø Stewardsloge nr 6. av 2. orden den 29. april 1988. Stewardslosjen  praktiserte VII º i det svenske frimurersystem, og var underlagt Trondhjems Provincialloge. Den 13. mai 1996 ble den opphøyd til provinsiallosje, og den har siden da praktisert VII – XI º i det svenske system.
Troms og Finnmark Kapitel broderforening ble opprettet i 1983 i Tromsø. Broderforeningen ble nedlagt samme dag som opprettelsen av provinsiallosjen.
Provinsiallosjen har Troms, Finnmark, samt distriktene Vesterålen, Ofoten, Lofoten og Salten i Nordland som sin såkalte «frimurerprovins» eller dekningsrområde.
Tromsø Provincialloge har sin adresse i Sparre Schneiders vei 6, Tromsø, like vest for Prestvannet, og bygningen huser også lokalene til St. Johanneslogen Stella Polaris, St. Andreaslogen Skansen, Marialoge nr. 21 a.l. «Isolleien» og Tempel Ridder Ordenens Riddertempel Stella Maris («havets stjerne»).
Losjens valgspråk er In Deo Gloria (Æren er Guds).


== Provinsen Tromsø ==
Tromsø er sete for en såkalt «provins» i Den Norske Frimurerorden. 15 losjer, 2 deputasjonslosjer, 2 broderforeninger og 4 frimurergrupper befinner seg innenfor denne provins og er underlagt Tromsø Provincialloge:


== Provinciallogens grader ==
Losjens Provincial Mester og Deputerende Provincial Mester er de eneste som innehar XI grad. Provincial-mesteren er også medlem av Det Høye Råd i Den Norske Frimurerorden.


== Provincialmestere ==
1) Ordførende Mester i Tromsø Stewardsloge nr. 6 av andre orden


== Referanser ==


== Litteratur ==
Matrikkel over Den Norske Frimurerorden for arbeidsåret 1996/97, Aktietrykkeriet i Trondhjem
Matrikkel over Den Norske Frimurerorden for arbeidsåret 2007, Aktietrykkeriet i Trondhjem
Svein Borud: Kapitelfrimureri i midnattsolens land: veien til Tromsø provincialloge : 1983-2004, Tromsø provincialloge, Dewey 366.1094843, 2009
Svein Førde

Svein Førde (født 17. september 1951 på Breim i Gloppen kommune) er en tidligere norsk friidrettsutøver som konkurrerte på mellomdistanseløp, med 1500 meter som beste øvelse. Han representerte idrettslaget Breim IL. Han er til daglig tilitsvalgt i TINE meierier, og sitter i styret for Tine Meieriet Vest på Byrkjelo. Haa har i en årrekke vært medlem av kommunestyret i Gloppen, for Arbeiderpartiet.


== Idrettskarriere ==
Førdes personbeste på 1500 meter er på 3.44,52 fra et stevne på Bislett den 5. juli 1979. Han tok bronse under NM i 1978 på 1500 meter med tiden 3.47,9 min.


=== NM-medaljer ===


== Se også ==
Liste over kjente personer fra Gloppen kommune


== Referanser ==
NBR

NBR kan vise til:

Nitrilgummi, en syntetisk gummi, ofte benevnt med sin engelske forkortelse NBRI NorgeNorges Byggstandardiseringsråd, nå en del av Standard Norge.Innen jernbane
New Brunswick Railway, et tidligere kanadisk jernbaneselskap som er tatt over av Canadian Pacific Railway.
North Bay Railway, et forstatsbanesystem for turister i Scarborough i North Yorkshire.
North British Railway (1844–1923), et tidligere skotsk jernbaneselskap tatt over av London and North Eastern Railway.Innen media
National Board of Review of Motion Pictures, en amerikansk filmanmeldelseorganisasjon.
National Business Review, en ukentlig New Zealand avis rettet mot næringslivet.
Nightly Business Report, et program på American Public Broadcasting Service (PBS)Innen annet
National Board of Revenue, den sentrale myndighet for skattemyndighetene i Bangladesh.
Nabors Industries (NYSE børs symbol), en olje, naturgass og geotermisk boreentreprenør.
National Bureau of Asian Research, en amerikansk forskningsinstitusjon for Asia-Stillehavs politikk.
Nitrile butadiene rubber, en oljebestandig syntetisk gummi.
Naked bike ride, et nudist rekreasjonsarrangement.
National Bison Range, et National Wildlife Refuge.